بروس لی
بروس لی (۲۷ نوامبر ۱۹۴۰ - ۲۰ ژوئیه ۱۹۷۳)،(چینجه: 李小龙، اینگیلیسجه: Bruce Lee). شرق دؤیوش هۆنرلرین اوستادی ،دؤیوش فیلم لرینین اویونجوسو، جیت کان دو ساواش مکتبینین قوروجوسو دور. کالیفرنیا نین سانفرانسیسکو شهرینین چینلی لر منطقه سینده دونیایا گلدی اما هونگ کونگ دا بؤیودو. ۱۸یاشیندا سانفرانسیسکو یا تحصیل اؤچون قاییت دی. بروس لی غربی اؤلکه لرین میلتینی دؤیوش فیلم لرینه علاقه لی ائتدی .چینلیلره بیر میلی افتخار نیشانی اولدو.
ایچیندهکیلر
یاشامی نین ایلکی[دَییشدیر]
بروس لی ۲۷ نوامبر ۱۹۴۰ ایلینده صبح ساعت ۷ دن ۹ چین تقویمینده اژدها ایلینده بیر مریضخانه چینلی لر منطقه سینده سانفرانسیسکو دا دونیایا گلدی.
آدی[دَییشدیر]
بروس لی نین کانتونی آدی جان فان (Jun Fan) ایدی. بروس لی آنادان اولاندا پرستار یا دا ماری گلاور آدیندا بیر دکتر بروس (Bruce) آدینی سئچیر. آناسی اینگیلیسجه بیر آدین فیکرینده دییردی اما بروس آدینی به ینیر.
فیلم اویونجولوغو[دَییشدیر]
هوی چون بروس لی نین آتاسی کانتون اوپراسیندا بیر آدلی اولودوز ساییلیر دی . بروس لی اوشاقلیغیندا آتاسی نین واسیطه سی ایله سینما یا گیردی و نئچه قیسا آق قارا فیلم اوینادی .۱۸ یاشیناجاق ۱۲ فیلم اوینامیشدی.
ساواش هنرلری باشلاماغی[دَییشدیر]
آتاسی نین واسیطه سی ایله ساوش هۆنرلری ایله تانیش اولدو.کؤک مهارت لری تای چی سبک ده آتا دان اؤیرندی.بروس ۱۳ دن ۱۸ یاشیناجاق ییپ من آدیندا بیر هونگ کونگلو اوستادی واریدی.
آمریکا یا گیرنده[دَییشدیر]
بروس لی آمریکایا ۱۰۰ دولار جیبینده و گمی ایله گئتدی و سونرا تحصیلی نین هزینه لرینه گؤره بیر رستوراندا ایشه باشلادی. اما چون آشپزباشی ایله یولا گئتمدی اورادان چیخماغا مجبور اولدو ،سونرا روزنامه داغیتماق ایشینه مشغول اولدو و واشینگتون بیلیم یوردونا قبول اولماق اؤچون گئجه لر درس اوخودو و گوندوزلر چالیشدی.
کونگ فو اؤیرتمه سی[دَییشدیر]
بروس لیکونگ فو اؤیرت مه سین ۱۹۶۵ده آمریکادا باشلادی.کالیفرنیا یا گلمکدن قاباق سیاتل ده ایلک دؤیوش هۆنرلری مدرسه سین آچدی.بیر مدت سونرا آمریکانین چینلی لری بروس لی نین آمریکالی لارا کونگ فو اؤیرت مه سین دن اینتیقاد ائتدی لر و «وانگ جک مان» آدیندا بیر ساوشچی لارین بروس لی ایله دؤیوشمه غه یولادیلار اما ساوشچی لاری اودوزدو و قاباق دیشلرین ده الدن وئردی.
آمریکا دا آدلانماسی[دَییشدیر]
بروس مهارتلرین گؤرستمق اؤچون کاراته مسابیقه لرینه یازیلدی.۱۹۶۴ ده لانگ بیچ سالون نوندا نئچه سرعتلی و قدرتلی حرکت اؤزوندن گؤرستدی و آدینی دیل لره سالدی.
آمریکا دا سینمایا گیریشی[دَییشدیر]
شانس دان لانگ بیچ سالونوندا بیر فیلم کارگردانی واریدی و حرکات گؤرندن سونرا بروس دان ایستی ییر کی یاشیل آری آدیندا بیر سریال دا اویونویا.
هونگ کونگا قاییتماسی[دَییشدیر]
آمریکا دا نئچه سریال اویناماقدان سونرا تصمیم توتور هونگ کونگا قاییدا.بو زاماندا هونگ کونگلو لو وی آدیندا بیر کارگردان ایله ایشله دی و بؤیوک رییس و سون ضربه فیلم لری دؤزلتدی کی تمام هونگ کونگ فیلم لرین رکوردون قیردی.بو فیلم لردن سونرا دونیانین ان بؤیوک دؤیوشچوسو حسابا گلدی.بونا گؤره بروس لی۱۹۷۲ ایلینده تصمیم توتدو اؤزونه بیر فیلم شیرکتی آچا کی آدی کونکورد فیلم شیرکتی اولدو و اژدها یولو واژدهانین قاییتماسی آدیندا فیلم لری دؤزلتدی.بو هونگ کونگ دا گنه رکوردلاری قیردی.بو دوره ده بروس لی یه چوخلو پیشنهادلار وئریلدی و بروس لی اؤلوم اویونونا مشغولویدو.
هالیوود دا قاییتماسی[دَییشدیر]
هونگ کونگ دا موفقیتدن سونرا هالیوود دان وارنر قارداشلار کومپانیسی اژدها ایچری گیریر فیلمینده اویناماغا همکارلیق پیشنهادلاری وئردیلر و و بروس لی اؤلوم اویونو فیلمی بوراقدی و اژدها ایچری گیریرفیلمینه مشغول اولدو کی اولین دونیالیق فیلمی ساییلیر.
اؤلوم[دَییشدیر]
بروس لی بئیین تومورونا دچار اولموشدو و اوزامان کی اؤلوم اویونو فیلمی نین تمرینی نه گئدیردی هوشدان گئدیر و دکترلار هر قدر تلاشلانیرلار هوشا گلمیر و دونیادان گئدیر.خانیمی لیندا دئییردی :بروس اوزون عمر ایستمیردی .چونکو سینی چوخالدیقجا بدن قدرتی نی الدن وئرمک ایستمیردی.مزاری سیاتلده گارفیلد خیابانیندا دی ،بروس اؤلنده اوغلو براندون لی ۸ و قیزی شانون ۵ یاشی واریدی.ییرمی ایل سونرا براندون دا ۲۸ یاشدا مشکوک وضع ایله اؤلور ،قبری آتاسی نین یانیندا.
قایناقلار[دَییشدیر]
فارسجا ویکیپدیاسینین ایشلدنلری طرفیندن یارانمیش«بروس لی»، مقالهسیندن گؤتورولوبدور. (۲۲اوْکتوبر ۲۰۱۵ تاریخینده یوْخلانیلیبدیر).
ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab